**Príloha 3**

NÁVRH ZMLUVY

Pre všetky časti

**Kúpna zmluva č. ……………**

**ČASŤ 1/ LOGICKÝ CELOK 1 Osievacie zariadenie *(zvolí uchádzač podľa toho, na ktorú časť predkladá ponuku)***

**ČASŤ 2/ LOGICKÝ CELOK 2 Diferenciálna termická analýza (DTA) *(zvolí uchádzač podľa toho, na ktorú časť predkladá ponuku)***

**ČASŤ 3/ LOGICKÝ CELOK 3 Zariadenie na stanovenie citlivosti výbušnín na trenie**

***(zvolí uchádzač podľa toho, na ktorú časť predkladá ponuku)***

**ČASŤ 4/ LOGICKÝ CELOK 4 Software pre predpovedanie vlastností a simuláciu detonačných parametrov výbušnín**

***(zvolí uchádzač podľa toho, na ktorú časť predkladá ponuku)***

uzatvorená v zmysle ustanovenia § 409 a nasl. z.č. 513/1991 Zb. Obchodného zákonníka v platnom znení

**Preambula**

1. Táto zmluva sa uzatvára ako výsledok zákazky s názvom: ***„Vybavenie a softvér v rámci ekologicky prijateľných energetických materiálov spĺňajúcich požiadavky REACH (3)”*** v súlade s Jednotnou príručkou pre žiadateľov/prijímateľov k procesu a kontrole verejného obstarávania/obstarávania platnou a účinnou od 31.03.2022.
2. Predmet zákazky bude z časti financovaný z nenávratného finančného príspevku poskytnutého kupujúcemu Ministerstvom investícií, regionálneho rozvoja a informatizácie Slovenskej republiky - Riadiaci orgán Interreg V-A SK-CZ (MIRRI) na základe Zmluvy o poskytnutí nenávratného finančného príspevku pre projekt *Ekologicky prijateľné energetické materiály spĺňajúce požiadavky REACH*, kód projektu v ITMS: 304010X023, Výzva: INTERREG V-A SK-CZ/2019/11 INTERREG V-A SK-CZ/2019/11(ďalej len „Projekt“).

**Článok I**

**Zmluvné strany**

1. **Predávajúci:**

Obchodné meno:

Sídlo:

Právna forma:

IČO:

DIČ:

IČ DPH:

Bankové údaje:

IBAN:

SWIFT:

zapísaný v:

(ďalej len „predávajúci”)

a

1. **Kupujúci:**

Obchodné meno: ZVS IMPEX, akciová spoločnosť

Sídlo: Štúrova 925/27, 01841 Dubnica nad Váhom

IČO: 36302848

DIČ: 2020114668

Zastúpený: Ing. Michal Pavlík - predseda predstavenstva

Ing. Michal Dojčan – člen predstavenstva

Zapísaný: OR SR Okresný súd Trenčín vložka číslo:10104/R

(ďalej len „kupujúci”)

ďalej jednotlivo aj ako „zmluvná strana“ alebo spoločne ako „zmluvné strany“ sa týmto v zmysle ustanovenia § 409 a nasl. z.č. 513/1991 Zb. Obchodného zákonníka v platnom znení (ďalej len „Obchodný zákonník“) dohodli na uzatvorení tejto kúpnej zmluvy (ďalej len „zmluva“) s nasledovnými vzájomne dohodnutými podmienkami rešpektujúc zásady poctivého obchodného styku:

**Článok II**

**Predmet zmluvy**

1. Predávajúci sa zaväzuje dodať Kupujúcemu nasledujúce Zariadenie (ďalej len „Zariadenie“) bližšie špecifikované v prílohe č. 1 k tejto zmluve, ktorá tvorí jej neoddeliteľnú súčasť, a to v zmysle zadania zákazky ***„Vybavenie a softvér v rámci ekologicky prijateľných energetických materiálov spĺňajúcich požiadavky REACH (3)****“.*
2. Predávajúci sa zaväzuje tieto Zariadenia v mieste plnenia uviesť do obvyklej prevádzky (inštalácia) a previesť na Kupujúceho k týmto Zariadeniam vlastnícke právo; Kupujúci sa zaväzuje zaplatiť kúpnu cenu a poskytnúť predávajúcemu všetku potrebnú súčinnosť.

**Článok III**

**Lehota a miesto plnenia**

1. Predávajúci dodá a nainštaluje Zariadenia v zmysle podmienok tejto zmluvy v lehote do 4 mesiacov odo dňa vystavenia písomnej objednávky kupujúcim bezprostredne po nadobudnutí účinnosti zmluvy.
2. Zariadenia budú dodané do tohto miesta plnenia: Štúrova 925/27, 018 41 Dubnica nad Váhom - sídlo ZVS IMPEX, akciová spoločnosť.

**Článok** **IV**

**Kúpna cena a splatnosť kúpnej ceny**

1. Zmluvné strany sa dohodli na kúpnej cene za predmet kúpy tak, ako je uvedené v prílohe č. 1 tejto zmluvy, ktorá tvorí jej neoddeliteľnú súčasť, a to v nadväznosti na výsledky zadávania zákazky konané ohľadne predmetu zákazky **„Vybavenie a softvér v rámci ekologicky prijateľných energetických materiálov spĺňajúcich požiadavky REACH (2)**“. Ku kúpnej cene sa pripočíta suma DPH podľa aktuálnej sadzby. Celková kúpna cena Zariadení činí ......................... (slovom .......... ) bez DPH. K tejto sume bude účtovaná DPH v zákonnej výške. Celková kúpna cena Zariadenia vrátane ......% DPH činí ..................... (slovom ....................)
2. Predávajúci je oprávnený vystaviť faktúru za riadne a včas dodaný predmet kúpy, pričom zmluvné strany sa v súlade s ustanovením § 340b Obchodného zákonníka v platnom znení výslovne dohodli, že kúpna cena je splatná najneskôr **do 60 dní** odo dňa vystavenia faktúry na základe tejto zmluvy. Uvedená lehota je určená z dôvodu financovania predmetu zákazky z finančných prostriedkov EÚ, ktoré podliehajú kontrole a schváleniu zo strany poskytovateľa NFP a táto osobitná povaha predmetu plnenia si vyžaduje určiť lehotu splatnosti faktúry dlhšiu ako 30 dní. Zmluvné strany sa dohodli, že dohodnutá doba splatnosti faktúry sa neprieči dobrým mravom, je v súlade so zásadami poctivého obchodného styku a nie je v hrubom nepomnere k právam a povinnostiam vyplývajúim zo zmluvy.
3. Faktúra za dodanie Zariadenia bude vyhotovená na základe obidvoma stranami podpísaného preberacieho protokolu. Zariadenia kupujúci prevezme naraz na základe preberacieho protokolu, ktorý podpisujú zamestnanci zodpovední za vecnú a odbornú komunikáciu v zmysle bodu 1. čl. IX tejto zmluvy. Predávajúci odovzdá a kupujúci od predávajúceho prevezme Zariadenie za priamej účasti predávajúceho v mieste uvedenom v čl. III. tejto zmluvy. Preberací protokol bude vyhotovený pri prevzatí Zariadenia. Na účely fakturácie sa za deň dodania považuje deň podpisu preberacieho protokolu.
4. Faktúra musí obsahovať všetky náležitosti podľa zákona č. 222/2004 Z.z. o dani z pridanej hodnoty v platnom znení. V prípade, že faktúra nebude obsahovať všetky náležitosti podľa zákona č. 222/2004 Z.z. o dani z pridanej hodnoty v platnom znení, kupujúci je oprávnený ju vrátiť predávajúcemu na zmenu, doplnenie alebo opravu. Do doby doručenia opravenej, zmenenej alebo doplnenej faktúry kupujúcemu do jeho sídla lehota splatnosti faktúry neplynie. Nová lehota splatnosti začína plynúť od doručenia opravenej, zmenenej faktúry alebo doplnenej faktúry do sídla kupujúceho.
5. Úhrada vykonaná prostredníctvom banky je splnená dňom, v ktorom je kúpna cena pripísaná na účet predávajúceho.
6. Kúpna cena je konečná a zahrňuje všetky náklady predávajúceho na dodanie a inštaláciu Zariadenia.
7. Kúpna cena je neprekročiteľná, okrem adekvátnej zmeny ceny z dôvodu zmeny sadzby DPH.
8. Kupujúci neposkytuje predávajúcemu zálohovú platbu na predmet kúpy

**Článok V**

**Záruka na zariadenie**

1. Na Zariadenie je poskytovaná plná záruka v trvaní **min. 24 mesiacov.**
2. Záruka ani zodpovednosť za vady sa nevzťahuje na

* bežné opotrebenie súčasti
* ani na Závady spôsobené zásahom či okolnosťami mimo Zariadenie.

**Článok VI**

**Vlastnícke právo a nebezpečenstvo škôd**

1. Kupujúci nadobúda vlastnícke právo k Zariadeniu dodaním Zariadenia do miesta plnenia.

2. Nebezpečenstvo škody prechádza na Kupujúceho dodaním Zariadenia do miesta plnenia.

**Článok VII**

**Podzhotovitelia/subdodávatelia**

1. **Podzhotoviteľ** alebo **Subdodávateľ** je právnická alebo fyzická osoba, s ktorou predávajúci uzavrel zmluvu na realizáciu časti prác alebo dodávok potrebných na realizáciu predmetu zmluvy. Pri vykonávaní predmetu zmluvy prostredníctvom subdodávateľov alebo podzhotoviteľov zodpovedá predávajúci tak, ako keby dielo vykonal sám.
2. Predávajúci je povinný doručiť kupujúcemu a pravidelne aktualizovať zoznam subdodávateľov - príloha č. 2, ktorí sa majú podieľať alebo sa podieľajú na predmete zmluvy. Taktiež uvedie informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci zabezpečí, že všetky ustanovenia tejto zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.
4. Subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, ktorú bude realizovať v subdodávke. a nesmú uňho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO. Oprávnenie dodávať tovar, poskytovať službu sa preukazuje vo vzťahu k tej časti predmetu zmluvy, ktorú má subdodávateľ plniť.
5. V prípade zmeny subdodávateľa počas trvania tejto zmluvy je predávajúci povinný najneskôr päť pracovných dní pred zmenou subdodávateľa oznámiť kupujúcemu zmenu subdodávateľa a v tomto oznámení uviesť minimálne nasledovné: podiel zákazky, ktorý má v úmysle zadať subdodávateľovi, konkrétnu časť dodávky (predmety subdodávok), ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
6. Kupujúci si vyhradzuje právo preskúmania splnenia všetkých požadovaných podmienok na subdodávateľa, ktoré má subdodávateľ v zmysle vyššie uvedeného spĺňať. V prípade porušenia ktorejkoľvek z povinností týkajúcej sa subdodávateľov vyplývajúcej z tejto zmluvy alebo ich zmeny má kupujúci právo odstúpiť od tejto zmluvy a má nárok na zmluvnú pokutu vo výške 5% z celkovej ceny v zmysle čl. IV a prílohy č. 1 tejto zmluvy za každé porušenie ktorejkoľvek z vyššie uvedených povinností, a to aj opakovane. Porušenie uvedených povinností sa považuje za podstatné porušenie zmluvy.

**Článok VIII**

**Ostatné dojednania**

1. Kupujúci je oprávnený užívať software dodávaný spolu so Zariadením, respektíve inštalovaný v Zariadení, len spôsobom vyplývajúcim z povahy Zariadenia a len na užívanie Zariadenia.
2. Každá zo zmluvných strán je oprávnená odstúpiť od tejto zmluvy z dôvodu podstatného porušenia zmluvy druhou stranou, ak bola druhá strana písomne upozornená a vyzvaná na riadne plnenie zmluvy a k náprave nedošlo ani v lehote 10 dní od doručenia výzvy. Za podstatné porušenie povinností v zmysle tohto odseku sa považuje opakované porušenie povinností uvedených v tejto zmluve.
3. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.
4. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
5. Povinnosť doručiť odstúpenie od zmluvy podľa tohto článku sa považuje v konkrétnom prípade za splnenú dňom prevzatia odstúpenia od zmluvy alebo odmietnutím odstúpenie od zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie predávajúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy.
6. Ustanoveniami bodu 5 tohto článku zmluvy sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecno–záväzných predpisov.
7. Ukončením platnosti zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky.

**Článok IX**

**Záverečné ustanovenia**

1. Zmluvné strany vyhlasujú a súhlasia s tým, že zamestnanci, ktorí budú osobami zodpovednými za vecnú a odbornú komunikáciu v súvislosti s touto zmluvou sú:

a) za Predávajúceho: ........................................

b) za Kupujúceho: ................

1. Táto zmluva sa riadi právnym poriadkom Slovenskej republiky, najmä zákonom č. 513/1991 Zb. Obchodný zákonník v platnom znení.
2. Táto Zmluva nadobúda účinnosť po splnení odkladacej podmienky, o splnení ktorej bude kupujúci bezodkladne písomne informovať predávajúceho.
3. Odkladacia podmienka spočíva v tom, že:

a) po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly obstarávania identifikované nedostatky, ktoré mali alebo mohli mať vplyv na výsledok obstarávania, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

1. Zmluvné strany sú uzrozumené s tým, že táto kúpna zmluva sa považuje za zmluvu uzatváranú v bežnom obchodnom styku v zmysle § 5a zákona č. 211/2000 Z.z. o slobodnom prístupe k informáciám v znení neskorších predpisov.
2. V prípade, ak by sa niektoré ustanovenia tejto zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia právnych predpisov, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.
3. Zmluvné strany si písomnosti doručujú na adresy uvedené v záhlaví tejto zmluvy. V prípade zmeny adresy pre doručovanie písomností je každá zmluvná strana povinná písomne vopred oznámiť túto skutočnosť druhej zmluvnej strane.
4. Zmluvu je možné zmeniť len po vzájomnej dohode zmluvných strán formou písomného dodatku, podpísaného oboma zmluvnými stranami.
5. Táto zmluva je vyhotovená v štyroch vyhotoveniach, z ktorých dva si ponechá Predávajúci a dva Kupujúci.
6. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú účinnosť. Oprávnené osoby sú:
7. Poskytovateľ a ním poverené osoby
8. Útvar následnej finančnej kontroly a nimi poverené osoby,
9. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby
10. Orgán auditu, jeho spolupracujúce orgány a nimi poverené osoby
11. Splnomocnení zástupcovia Európskej Komisie a Európskeho dvora audítorov
12. Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
13. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto zmluvu neuzatvárali v tiesni, ani v omyle, ani za inak nevýhodných podmienok, zmluvu si prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.
14. Neoddeliteľnou súčasťou tejto zmluvy sú jej nasledovné prílohy:

Príloha č. 1 Špecifikácia predmetu kúpy a ceny za predmet kúpy

Príloha č. 2 Zoznam subdodávateľov

Predávajúci Kupujúci

V ..........................., dňa ............... V ..........................., dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Xxxxxx Ing. Michal Pavlík

Predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Michal Dojčan

Člen predstavenstva

Príloha č. 2: Zoznam subdodávateľov

**Názov a sídlo predávajúceho:**

plnenie predmetu zmluvy nebude poskytované prostredníctvom subdodávateľa/-ov,

plnenie predmetu zmluvy bude poskytované prostredníctvom nasledovných subdodávateľov

v nasledovnom rozsahu:

|  |  |  |  |  |  |
| --- | --- | --- | --- | --- | --- |
| **P.Č.** | **Názov/Meno a priezvisko** | **Sídlo/Trvalý pobyt** | **IČO** | **Štatutárny orgán**  **(meno a priezvisko)** | **Podiel predmetu zmluvy, ktorý má v úmysle zadať subdodávateľovi** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................., dňa .....................

.........................................................

pečiatka a podpis osoby oprávnenej

konať za poskytovateľa